Da Shankly forlot Leeds Road etter en kamp hvor man hadde slått Cardiff City 1-0, sto det to dresskledde herrer og ventet på ham ved utgangen. Han pleide å gå de få kilometerne hjem til kona Nessie og barna Barbara og Jean. De to herrene var Tom Williams og Harry Latham, henholdsvis formann og direktør i Liverpool. Tilbudet om å ta over ansvaret for Merseyside-klubben, var en sjanse han ikke kunne gå ifra seg.